**HEJ HOJ 4**

DELOVNI ZVEZEK ZA SLOVENŠČINO - JEZIK V 4. RAZREDU, 1. del

Primeri priprav za obravnavo posameznih učnih enot se navezujejo na **delovni zvezek** in **učbenik za slovenščino**:

- Šubic, D., Sivec, M., Sivec, B., Dvornik, A. (2012): ***Hej hoj 4***. Delovni zvezek za slovenščino - jezik v 4. razredu. Ljubljana. DZS.

- Šubic, D., Dvornik, A. (2008): ***Hej hoj 4***. Učbenik za slovenščino - jezik v 4. razredu. Ljubljana. DZS.

Učitelji si lahko pri načrtovanju in izvedbi pouka pomagajo s **poslušanjem zvočnih posnetkov**:

- Sivec, M., Šubic, D., Kosmač, L. (2003): ***Hej hoj. Besedila, igre in vaje za poslušanje*** v drugem triletju devetletne osnovne šole: zvočni posnetki na dveh zgoščenkah in priročniku za učitelja. Ljubljana. DZS.

Učitelji si lahko pomagajo pri navajanju na **delo s slovarji** s slovarjem prilagojenim razvojni stopnji otrok 4. razreda.

**-** Hanuš, B., Šimenc Mihalič I., Šubic, D. (2000): ***Moj slovar***. Ljubljana. DZS.

**-** Hanuš, B., Šimenc Mihalič I., Šubic, D. (2000): ***Moj slovar***. Delovni zvezek. Ljubljana. DZS.

Predlagane učne priprave so napisane zgoščeno, vsak učitelj pa naj na podlagi predznanja, sposobnosti in interesov učencev, ki jih poučuje, prilagodi kateri del bo obravnaval bolj poglobljeno, kateri del bo večkrat utrjeval, kdaj bo preverjal znanje in kako.

 **Predlog učiteljevih dnevnih priprav pri obravnavi**

 **tematskega sklopa SPET V ŠOLI**

**UČNA PRIPRAVA**

|  |
| --- |
| **Učitelj: *Razred*: 4 *Predmet*: slovenščina – jezik *Ura*:** |
| **Tematski sklop:** Pogovor**Učna enota:** Popočitniški živ žav**Cilji** Učenci:- se navajajo na pogovorno kulturo; upoštevajo temeljna načela dialoškega sporazumevanja (poslušamo drug drugega, med pogovorom se gledamo, ne prekinjamo tistega, ki govori,držimo se teme pogovora, nikogar ne žalimo);- pripovedujejo o počitniških dogodivščinah;- presojajo vljudnost in čustveno stanje govorcev.**Metode:** branje, opazovanje, pogovor, poslušanje, razlaga, analiza, igra vlog |
| **Oblike:** frontalna, individualna, delo v parih, skupinska**Učna sredstva in pripomočki:** Hej hoj 4, DZ str. 7, U str. 6, 7**Predvideno število ur:** 2 uri(blok ura)**POTEK DELA**UVODNI DEL- Učenci si ogledajo sličici v Hej hoj 4, DZ str. 7. Na podlagi tega sklepajo, kje so bili posamezni učenci med počitnicami. Svoje mnenje utemeljijo.GLAVNI DEL- Učenci se pogovarjajo v parih kje so bili med počitnicami, kaj so delali ipd.Izberemo posameznike, ki poročajo o tem, kar so si zapomnili med poslušanjem.- Pare povežemo v skupine. Člani skupine pripovedujejo drug drugemu o počitniških dogodivščinah. Po približno petih minutah skupine povedo, o čem so pripovedovali njihovi sošolci. Izbrani učenci nato povedo, kako je pogovor v njihovi skupini potekal (ali so vsi sodelovali, ali so poslušali drug drugega, ali je kdo prekinjal oz. motil govorce, ali je bil kdo nevljuden …)- Skupaj z učenci povzamemo kaj smo se novega naučili o pogovoru.\*\*\*\*- Učenci si ogledajo sličice v U str. 6 nato pripovedujejo: Kdo se je pogovarjal? S Kom? Kje je potekal pogovor? Kakšen je bil pogovor (vljuden, nevljuden)? Po čem to sklepajo? - Skupaj ugotovimo ali je posamezen pogovor uraden ali neuraden ter kako to vemo.Pogovor vodimo s pomočjo vprašanj, ki so v U str. 7.- Povzamemo značilnosti dobrega pogovora.ZAKLJUČNI DEL- Pari odigrajo različne vrste pogovorov v različnih okoliščinah.- Vsak pogovor analiziramo: presojamo vljudnost sogovorcev, način pogovarjanja, njihovo čustveno stanje. |

**DODATNI NAPOTKI ZA UČITELJA**

\* Učitelj naj presodi ali bo obravnaval pogovor eno uro ali dve strnjeni uri.

Pogovore, ki so navedeni v U str. 6, 7 lahko izvajamo tudi ob kaki drugi priliki oz. večkrat letno, da izpopolnimo pogovorno kulturo otrok.

\* Pogovarjanje v parih učencem ne dela težav, kadar se pogovarjata dva prijatelja. Med letom združujmo učence v pare in skupine na različne načine, tako da niso skupaj vedno isti učenci. Izbirajmo različne situacije in okoliščine pogovorov.

Pogovarjanje v skupini zahteva večjo discipliniranost, strpnost, daljšo pozornost, spodbuja medsebojno sodelovanje, vendar naj se ne konča, ne da bi preverili, ali so se učenci res pogovarjali o določeni temi ter poslušali drug drugega.

\* Vljudnosti sogovorcev lahko presojamo tudi ob uprizoritvi obiska v slaščičarni.

Hej hoj 4, DZ str. 10: Pojdimo v slaščičarno.

|  |
| --- |
| **Učitelj: Razred: Predmet: Ura:** |
| **Tematski sklop:** Pogovor |
| **Učna enota:** Počitniška anketa |
| **Cilji** Učenci:- pripovedujejo o počitniških dogodivščinah;- se seznanijo z ustno in pisno anketo;- pisno odgovorijo na anketna vprašanja; - se navajajo na obdelavo podatkov zbranih z anketo. |
| **Metode:** - pogovor, poslušanje, pripovedovanje, razlaga, opazovanje, demonstracija, branje, pisanje, delo z besedilom |
| **Oblike:** frontalna, individualna, delo v parih, skupinska |
| **Učna sredstva in pripomočki:** Hej hoj 4, DZ str. 8, 9; razglednice, anketa, računalnik, različni prikazi anketnih odgovorov (tortni prikaz, prikaz s stolpci, vrsticami, tabelami) |
| **Predvideno število ur:** 2 uri |
| **POTEK DELA**UVODNI DEL- Za uvodno motivacijo si ogledamo in preberemo nekaj različnih razglednic (po možnosti iz različnih počitniških krajev, z morja, s planin, s taborjenja ipd.)- Ustno izvedemo mini anketo s tremi učenci:Kje si bil/-a med počitnicami? V katerem kraju? V kateri državi?GLAVNI DEL- Z učenci se pogovarjamo o naši mini anketi: kako je potekalo anketiranje (ustno), koliko oseb je bilo vključenih, s kakšnim namenom je bila anketa izvedena…- Preden začnejo učenci samostojno reševati anketo v DZ str. 9., jim pojasnimo način reševanja posameznih nalog. Ustavimo se zlasti ob 5. nalogi, da preverimo, katere jedi učenci poznajo in katerih ne.ZAKLJUČNI DEL- Učenci se v skupinah pogovarjajo o posameznih nalogah, primerjajo svoje odgovore, nato pa poročajo o ugotovitvah znotraj skupine. - Skupaj naredimo povzetek vseh ugotovitev. |

**DODATNI NAPOTKI ZA UČITELJA**

\* Učitelj diferencira delo po težavnosti nalog.

Nekateri učenci potrebujejo za reševanje ankete dve uri, nekaterim je dovolj ena šolska ura.

\* Na začetku šolskega leta je najlažje obdelati in predstaviti rezultate prvega anketnega vprašanja. Učitelj lahko to naredi frontalno, na podlagi tega pa kasneje učenci samostojno obdelajo kak podoben anketni vprašalnik.

\* Pri izvedbi ankete uporabimo medpredmetno povezavo (SLO, MAT, DRU, NIT). Podatke lahko obdelamo in prikažemo s pomočjo računalnika.

|  |
| --- |
| **Učitelj: Razred: Predmet: Ura:** |
| **Tematski sklop:** Ponovimo abecedo |
| **Učna enota:** Na taborjenju |
| **Cilji** Učenci:- ponavljajo abecedo;- ločijo črke in glasove;- bogatijo besedni zaklad;- urejajo besede po abecedi; pišejo seznam besed;- se navajajo na pravilno zapisovanje besed, rabo slovarjev. |
| **Metode:** - pogovor, razlaga, poslušanje, opazovanje, pisanje, razvrščanje, delo s slovarji, branje, |
| **Oblike:** frontalna, individualna, delo v parih, skupinska |
| **Učna sredstva in pripomočki:** Hej hoj 4, DZ str. 11, U str. 8; SSKJ, Moj slovar; učni listi, trakovi z besedami |
| **Predvideno število ur:** 1 ura |
| **POTEK DELA**UVODNI DEL- Učenci naštejejo črke v abecedi. Razložijo čemu potrebujemo črke, abecedne sezname… - Parom damo lističe z različnimi nalogami, ki jih rešijo (diferenciacija nalog), npr:

|  |  |  |
| --- | --- | --- |
| 1. Sošolcu povej abecedo: - od A do M, - od Ž do T. Povej 4 besede, ki se: - začnejo na črko R, - končajo na črko Ž.Uredi besede po abecedi: torba, svinčnik, zvezek. Uredi osebe po abecedi: Tim Rant, Ana Juh, Pia Kos. |  | 2. Sošolcu povej abecedo: - od G do O, - od U do S. Povej 4 besede, ki imajo: - črko M na sredini, - črko B na začetku in črko A na koncu besede.Uredi besede po abecedi: goba, tabla, globus, košUredi osebe po abecedi: Ana Kos, Pia Lotrič, Rok Kern |

(Naloge najdemo tudi v U str. 8.)- Pari poročajo ali zapišejo odgovore.GLAVNI DEL- Na tablo pritrdimo trakove s posameznimi besedami, npr.: kolo, avto, motor, avtobus.Učenci jih razvrstijo po abecedi.- Pari opazujejo fotografije otrok v DZ str. 11. Na list papirja napišejo čim več besed, ki jim pridejo na misel med opazovanjem. Čas omejimo (npr. tri minute).- Pare združimo v skupine po 4. Učenci pregledajo sezname besed in jih razvrstijo po abecedi. Napišejo jih v preglednico.ZAKLJUČNI DEL- Z učenci pregledamo, pri kateri črki imajo napisanih najmanj in pri kateri največ besed. - Iščemo besede na črke, kjer imajo preglednico nepopolno, npr.: E – energija, I – igra. Učenci dopolnijo abecedne sezname. |

**DODATNI NAPOTKI ZA UČITELJA**

\* Pozorni smo na pravilni zapis besed (učenci si lahko pomagajo s slovarji) in čitljivo pisavo.

 Pazimo na pravilno razporeditev besed, ki se začnejo na isto črko, npr.: **po**stelja, **pu**ščica.

\* Podobno nalogo si lahko učitelj izmisli kadarkoli med letom za utrjevanje pravilnega zapisovanja besed.

\* V učilnici uredimo kotiček NAGAJIVIH BESED. (Napotki so v U str. 8.)

|  |
| --- |
| **Učitelj: Razred: Predmet: Ura:** |
| **Tematski sklop:** Od besede do besedila |
| **Učna enota:** Spomini na morje (zlogi in deljenje besed) |
| **Cilji** Učenci:- bogatijo besedni zaklad;- razvrščajo črke in zloge v smiselne besede;- zlogujejo besede in jim določajo število zlogov;- se navajajo na pravilno zapisovanje besed. |
| **Metode:** - pogovor, razlaga, razvrščanje, branje, pisanje, delo z besedilom |
| **Oblike:** frontalna, individualna, delo v parih |
| **Učna sredstva in pripomočki:** Hej hoj 4, DZ str. 12, 13, U str. 9; kartončki s črkami in zlogi |
| **Predvideno število ur:** 1 ura |
| **POTEK DELA**UVODNI DEL- Pogovorimo se o povezovanju črk v besede. Učenci v parih razvrstijo črke R, M, A, I (zapisane na kartončkih) na vse možne načine. Povedo smiselne besede: rima, Irma, Mira, Amir (U str. 9).- Pogovorimo se o povezovanju zlogov v besede.Učenci razvrstijo dele besed: MU, CA, HA, LI, MO, NA (zapisane na kartončkih) v smiselne besede. Npr.: MU-HA, MU-CA, LI-MO-NA, LI-CA…GLAVNI DEL- Kadar pišemo, nam včasih zmanjka prostora za zapis cele besede, zato besede delimo. Pogovorimo se kako delimo besede.- Naštevamo besede in jih delimo na zloge. Pomagamo si s ploskanjem ob vsakem zlogu.- Ugotovimo, da imajo nekatere besede manj, druge več zlogov. Običajno se zlogi končajo na črke (samoglasnike) A, E, I, O, U.- Naštevamo besede in jih razvrščamo med enozložne, dvozložne, večzložne.ZAKLJUČNI DEL- Znanje utrjujemo ob nalogah v DZ str. 12, 13. Nekoliko zahtevnejša je 7. naloga, ko iščemo besede, ki vsebujejo določene zloge na začetku, koncu ali na sredini besede. |

**DODATNI NAPOTKI ZA UČITELJA**

\* Zlogovanje besed utrjujemo skozi vse leto. Učencem narekujemo besede, ki jih razvrstijo glede na število zlogov. Npr: uho, jež, orientacija, golob, postelja, beležka, ekolog, risba.

S to vajo utrjujemo tudi pravilni zapis besed.

Pravilni zapis besed učenci preverijo v U str. 53.

*Učni list: ZLOGI*

|  |  |  |
| --- | --- | --- |
| ENOZLOŽNE besede | DVOZLOŽNE besede | VEČZLOŽNE besede |
| **jež** | **u-ho** | **o-ri-en-ta-ci-ja** (6 zlogov) |
|  |  |  |
|  |  |  |
|  |  |  |

|  |
| --- |
| **Učitelj: Razred: Predmet: Ura:** |
| **Tematski sklop:** Povedi in končna ločila |
| **Učna enota:** V parku je živahno |
| **Cilji** Učenci:- prepoznavajo pripovedne, vprašalne in vzklične povedi ter jih primerjajo med seboj; - vstavljajo v besedilo manjkajoča končna ločila; - se navajajo na pozorno poslušanje; razvijajo sposobnost razločevalnega poslušanja;- vadijo razločno, naravno in knjižno govorjene in branje. |
| **Metode:** - pogovor, branje, poslušanje, razlaga, delo z besedilom, opazovanje, demonstracija |
| **Oblike:** frontalna, individualna, delo v parih |
| **Učna sredstva in pripomočki:** Hej hoj 4, DZ str. 14, 15, U str. 11 |
| **Predvideno število ur:** 1 ura |
| **POTEK DELA**UVODNI DEL- Glasno preberemo povedi zapisane na tabli: Dežuje? Dežuje. Dežuje!Primerjamo, kako valuje glas med branjem posameznih povedi.- Ponovimo, katere vrste povedi in katera končna ločila poznamo.GLAVNI DEL- Pari preberejo dvogovor v U str. 11. Ugotavljajo kdo se pogovarja in o čem. Preštejejo pripovedne, vprašalne in vzklične povedi.- Naredimo skupne povzetke ugotovitev.- Izbrana učenca ponovno glasno prebereta zapisani pogovor. - Skupaj ugotavljamo, kako sta bila uspešna – ali sta upoštevala vsa končna ločila. Učenci predlagajo, kako bi lahko branje neizrazito/napačno prebranih povedi izboljšali.- Pari vadijo izrazno branje. Pri tem čim bolj upoštevata končna ločila.ZAKLJUČNI DEL - Da bi učenci znali prepoznati različne vrste povedi in bi med branjem upoštevali končna ločila, v parih rešijo še 3. nalogo v DZ str. 15. |

**DODATNI NAPOTKI ZA UČITELJA**

\* Večkrat letno s krajšimi nalogami preverimo, ali učenci prepoznajo vrste povedi, ali znajo vstaviti v besedilo manjkajoča ločila ipd..

\* Razločno, naravno in knjižno govorjene in branje vadijo učenci praktično skozi vse leto pri vseh učnih predmetih.

\*Predlagam, da z učenci poslušamo tudi posnet dvogovor. (Natančen potek dela je opisan v priročniku k zgoščenki: *Trije mejači – končna ločila -* ***Hej hoj. Besedila, igre in vaje za poslušanje***.)

Učenci naj posnetek prvič pozorno poslušajo, brez komentiranja, drugič pa med poslušanjem v besedilo na učnem listu vpišejo manjkajoča ločila. Sledi pogovor. Učenci povedo, katere vrste povedi so slišali, katera končna ločila so uporabljali, koliko jih je bilo in svoje odločitve pri uporabi le teh utemeljijo.

Nato v parih preberejo dvogovor. Dvogovor lahko zaigrajo, ga nadaljujejo, ali pa si izmislijo novega.

|  |
| --- |
| **Učitelj: Razred: Predmet: Ura:** |
| **Tematski sklop:** Od besede do besedila |
| **Učna enota:** Zaporedje besed v povedih in zaporedje povedi v besedilu |
| **Cilji** Učenci:- urejajo besede v smiselno zaporedje in nastale povedi zapišejo;- urejajo povedi v smiselno zaporedje ter jih prepišejo;- ugotavljajo smiselnost navezovanja besed/povedi v besedilu;- razvijajo zmožnost selektivnega branja. |
| **Metode:** - pogovor, poslušanje, pripovedovanje, razlaga, demonstracija, opazovanje, branje, pisanje, delo z besedilom, razvrščanje |
| **Oblike:** frontalna, individualna, delo v parih, skupinska |
| **Učna sredstva in pripomočki:** Hej hoj 4, DZ str. 15/2. nal. in str. 13/8. nal., U str. 10, trakovi in kartončki za zapis besed, povedi |
| **Predvideno število ur:** 2 uri |
| **POTEK DELA**UVODNI DEL- Izvedemo vajo: ugotavljanje smiselnega **besednega redu v povedih** (DZ 1, str. 15/2.nal.).Na tablo pritrdimo kartončke z besedami: mi se zdi Gašper da po travi hodiUčenci jih razvrstijo v smiselno zaporedje. Ugotovimo, da je več možnih rešitev.- Učenci v parih urejajo pomešane besede v smiselno zaporedje in nastale povedi zapišejo. Pri tem so pozorni na veliko začetnico in končno ločilo. Nato pari primerjajo svoje rešitve. Polglasno preberejo povedi drug drugemu. Skupaj ugotovimo, da ni vedno samo eno smiselno zaporedje besed v povedi.GLAVNI DEL- Učenci razmišljajo, zakaj je v besedilu pomemben **vrstni red povedi**. V U str. 10 preberemo dva zapisa povedi. Učenci utemeljijo, kateri vrstni red se jim zdi pravilen. - Pari prepišejo na trakove povedi, ki so v DZ 1, str. 13/8. nal.)- Pomešane povedi urejajo v smiselno zaporedje. Pri sestavljanju besedila opazujejo, katere besede se navezujejo ena na drugo, npr. kanglico – v njej; Matic in Janja – odhajata.ZAKLJUČNI DELZgodba, ki nastane, je zelo enostavna. Pari si izmislijo nadaljevanje zgodbe. |

**DODATNI NAPOTKI ZA UČITELJA**

\* Podobne naloge si izmislimo večkrat med letom za utrjevanje znanja. Pripravimo različno dolga in različno zahtevna besedila (glede na učne sposobnosti učencev). Povedi natipkamo, nato pa razrežemo na trakove, saj jih na ta način učenci lažje in hitreje razvrstijo.

S takimi nalogami utrjujemo branje z razumevanjem in selektivno branje.

|  |
| --- |
| **Učitelj: Razred: Predmet: Ura:** |
| **Tematski sklop:** Pripovedovalno besedilo |
| **Učna enota:** Pripovedujemo |
| **Cilji** Učenci:- preberejo Rokovo pripoved o doživetju na morju; - odgovarjajo na vprašanja o vsebini; - v besedilu označijo uvod, jedro, zaključek; - utemeljijo pomen posameznih odstavkov v besedilu. |
| **Metode:** - pogovor, branje, poslušanje, pripovedovanje, razlaga, delo z besedilom, opazovanje |
| **Oblike:** frontalna, individualna, delo v parih |
| **Učna sredstva in pripomočki:** Hej hoj 4, DZ str. 17, U str. 12 |
| **Predvideno število ur:** 1 ura |
| **POTEK DELA**UVODNI DEL- Pogovor navežemo na počitnice. Učenci pripovedujejo, kateri dogodek jim je najbolj ostal v spominu in zakaj.GLAVNI DEL- Tudi Rok je imel zanimive počitnice. Glasno preberemo, kje je bil Rok poleti in kaj je počel (U str. 12). Besedilu izberemo primeren naslov.- Pogovorimo se o vsebini (*vprašanja so v učbeniku*).- Učenci tiho preberejo Rokovo pripoved in opazujejo zgradbo besedila: odstavke, uvod, jedro, zaključek. Poročajo o ugotovitvah- Glasno preberemo besedilo po odstavkih in se ob vsakem odstavku ustavimo (povemo, o čem pripoveduje). Pogovorimo se, kdaj pišemo odstavke in zakaj.- Besedilu določimo uvod, jedro in zaključek (pomagamo si z barvnimi podlagami). Povemo, zakaj je jedro iz dveh odstavkov.ZAKLJUČNI DEL- Povzamemo ugotovitve. Poudarimo, da mora biti pripoved napisana tako, da si dogodki sledijo v nekem časovnem zaporedju. |

**DODATNI NAPOTKI ZA UČITELJA**

\* Učenci sami napišejo (\**večkrat letno – v šoli* *in doma*) pripovedovalno besedilo.

Ker je učencem sprva zelo težko pojasniti, kako oblikovati uvod, jedro in zaključek ter biti hkrati pozoren še na odstavke, jih na to navajamo postopoma.

- Učenci naj sprva napišejo **osnutek besedila**, ki ga učitelj pregleda in popravi napačno označene odstavke, uvod, jedro in zaključek.

Učenci naj ob pisanju novega besedila upoštevajo učiteljeve popravke in pazijo na lepo pisavo. Sprva je tak način dela naporen in zamuden za učitelja in učence, saj morajo vsaj dvakrat pregledovati in popravljati besedila, vendar učenci kasneje (\* tudi v višjih razredih) nimajo toliko težav pri sestavljanju pripovedovalnih besedil.

\* Za začetek samostojnega pisanja pripovedovalnih besedil si lahko pomagamo tudi z različnimi sličicami, kot npr. v DZ 1 str. 17, ki učenca usmerjajo, o čem naj piše.

Določimo, katera slika je primerna za uvod, kateri dve sta za jedro, ki ga bomo še razširili (povemo nekaj možnosti, kaj vse bi se lahko vmes še dogajalo preden je bil peščeni grad zgrajen) in katera slika je za zaključek.

|  |
| --- |
| **Učitelj: Razred: Predmet: Ura:** |
| **Tematski sklop:** Bogatimo besedišče |
| **Učna enota:** Ribolov |
| **Cilji** Učenci:- bogatijo besedišče: iščejo in prepoznavajo pomanjševalnice, protipomenke, nadpomenke, podpomenke, sopomenke; - urejajo določene besede po abecedi;- utrjujejo selektivno branje; |
| **Metode:** - pogovor, poslušanje, pripovedovanje, razlaga, demonstracija, branje, delo z besedilom, opazovanje, didaktična igra |
| **Oblike:** frontalna, individualna, delo v parih, skupinska |
| **Učna sredstva in pripomočki:** Hej hoj 4, DZ str. 18, 19, U str. 13, 14 |
| **Predvideno število ur:** 2 uri *(\* večkrat letno krajše vaje za utrjevanje)* |
| **POTEK DELA**UVODNI DEL- Učencem pokažemo nekaj velikih in majhnih predmetov, npr. lonec, lonček; trak, trakec;Učenci iščejo besedam pomanjševalnice.Izberimo take predmete, ki nam bodo omogočili tudi iskanje protipomenk npr. velik – majhen, dolg - kratek, umazan – čist.GLAVNI DEL- Izmislimo si krajšo ribiško zgodbico. Pri pripovedovanju ribiške dogodivščine nekoliko pretiravajmo. (\* Vsebina zgodbice lahko izhaja iz ilustracij v DZ 1 str. 18. ali v U str. 13, 14.)Učenci nam nato pomagajo povedati zgodbo tako, da določene besede zamenjajo s protipomenkami. Npr. *deževen* dan (sončen), *divja* reka (umirjena), *nova* palica (stara), *velika* ščuka (majhna), *vesel* obraz (žalosten) … - Iz zgodbe izberemo besede, ki jim lahko poiščemo pomanjševalnico (npr. čoln – čolniček, riba – ribica, košara – košarica).- Ogledamo si sliko v U str. 13. Ugotovimo kaj so nadpomenke in kaj podpomenke. Poiščemo podobne primere.- Učenci v U str. 14 preberejo pogovor med dečkom in deklico. Skupaj ugotavljamo, katere besede so sopomenke. Učenci poiščejo nove primere za sopomenke. Dvogovor nadaljujejo.ZAKLJUČNI DEL- Učenci utrjujejo znanje ob nalogah v DZ str. 18, 19. |

**DODATNI NAPOTKI ZA UČITELJA**

\* Učenci utrjujejo znanje in bogatijo besedišče tudi ob nalogah v DZ str. 20, 21. Različne vrste besed iščejo v besedilu (*selektivno branje je pri 1. in 7. nal.),* jih razvrščajo po abecedi (*abecedni red je pri 3. nal*.), prepoznavajo določeno vrsto besed, jih razvrščajo po skupinah, povezujejo besede, ki sodijo skupaj (protipomenke, sopomenke) ipd.

\* Podobne naloge naredimo večkrat letno. Navedene so tudi v drugih sklopih v 1. in 2. delu DZ.

\* Učence lahko razvrščamo v pare ali skupine tako, da na kartončke napišemo različne skupine besed, učenci pa se morajo poiskati, glede na naše zahteve. Npr. V pare se združijo učenci z besedami z nasprotnim pomenom. (Skupaj sta: *nov – star; hiter - počasen…*)

V skupino štirih se združijo učenci, ki imajo na kartončku besedo, ki sodi k isti nadpomenki. (*VODE:* *Sava, jezero, Soča, morje; RIBE: ščuka, postrv, sardela, zlata ribica…*)

|  |
| --- |
| **Učitelj: Razred: Predmet: Ura:** |
| **Tematski sklop:** Občna in lastna imena |
| **Učna enota:** Iz hiše v svet |
| **Cilji** Učenci:- selektivno berejo besedilo – poiščejo in izpišejo želene podatke;- prepoznavajo, razumejo in pravilno uporabljajo lastna in občna imena;- pravilno uporabljajo malo in veliko začetnico pri lastnih in občnih imenih. |
| **Metode:** - pogovor, branje, pripovedovanje, razlaga, demonstracija, pisanje, delo z besedilom, opazovanje, razvrščanje |
| **Oblike:** frontalna, individualna, delo v parih |
| **Učna sredstva in pripomočki:** Hej hoj 4, DZ str. 22, 23, U str. 15 |
| **Predvideno število ur:** 1 ura |
| **POTEK DELA**UVODNI DEL- Pogovarjamo se, zakaj starši svojim otrokom izberejo imena. Tudi hišnim ljubljenčkom izberemo imena. To so lastna imena.GLAVNI DEL- Učenci tiho preberejo besedilo - 1. nal. v DZ 1 str. 22. V besedilu obkrožijo besede, ki jih pišemo z veliko začetnico. Nato besedilo lepo in pravilno prepišejo. Pišejo s pisanimi črkami.- Odgovarjamo na vprašanja in odgovore utemeljimo.- Pozornost usmerimo na pravilen zapis pridevniških izpeljank, npr.: Andrej – (ČIGAV avto?) Andrejev, Žiga – Žigov, Nejc – Nejčev, Nina – Ninin (U str. 15).- Ponovno preberemo besedilo v DZ 1 str. 22 ter določimo, katere besede so občna imena in katere lastna. Da znanje utrdimo, rešimo 4., 5., 6. nal v DZ 1 str. 23.ZAKLJUČNI DELNa koncu ure skupaj povzamemo, da so občna imena imena za isto vrsto oseb, živali, stvari, krajev... in jih pišemo z malo začetnico, lastna imena pa so imena, s katerimi poimenujemo osebe, živali, kraje... in jih pišemo z veliko začetnico. |

**DODATNI NAPOTKI ZA UČITELJA**

\* Večkrat letno lahko utrjujemo razlikovanje občnih in lastnih imen s podobnimi nalogami, kot so v DZ 1 str. 23.

\* Učencem damo npr. nepopolno tabelo z občnimi in lastnimi imeni, ki jo morajo dopolniti s svojimi primeri.

|  |  |
| --- | --- |
| **OBČNA IMENA** | **LASTNA IMENA** (napiši po štiri primere) |
| dedek |   |
| vnukinja | Špela,  |
|  | Ljubljana, Kranj,  |
|  | Lisko |

\* Učencem lahko občasno narekujemo besede, ki jih morajo pravilno razvrstiti med občna in lastna imena v že pripravljeno tabelo. Na ta način utrjujemo tudi pravilno rabo velike in male začetnice, sposobnost zapomnitve podatkov in pisanje po nareku .

|  |
| --- |
| **Učitelj: Razred: Predmet: Ura:** |
| **Tematski sklop:** Predlogi |
| **Učna enota:** Raba predlogov (na – s/z; v – iz; nad, pod, ob, med, pri) |
| **Cilji** Učenci:- ugotavljajo, kje je kaj (na, v, pod, nad) in od kod kaj vzamemo (s, z, iz); - se navajajo na pravilno rabo predlogov pod, nad, ob, pri, na, s, z, v, iz, k, h;- vezano izgovarjajo predlog z besedo;- pozorno poslušajo brano/posneto besedilo in dopolnijo manjkajoče podatke;- se navajajo na razlikovanje zapisa in izgovora predloga. |
| **Metode:** - pogovor, poslušanje, pripovedovanje, razlaga, demonstracija, branje, delo z besedilom, opazovanje, didaktična igra |
| **Oblike:** frontalna, individualna, delo v parih |
| **Učna sredstva in pripomočki:** Hej hoj 4, DZ str. 24, 25, U str. 16; *\* Hej hoj. Besedila, igre in vaje za poslušanje*. |
| **Predvideno število ur:** 1 ura |
| **POTEK DELA**UVODNI DEL- Z učenci se pogovarjamo o besedah. Štejemo črke v izbranih besedah, npr*. torba – 5 črk.*- Vprašamo, katera je najkrajša beseda v povedi: *Torba stoji ob mizi.* (U str. 16)- Naštevamo čim krajše besede: in, pa, na, ob, ko… in jih napišemo na tablo. Obkrožimo predloge. **Povzamemo, da so besede** **pod, nad, ob, pri, na, s, z, v, iz, k, h PREDLOGI.**GLAVNI DEL- Učenci pozorno opazujejo sličice v U str. 16.Vodimo pogovor o tem, kje se kaj nahaja in od kod kaj vzamemo. (na – s/z; v – iz; nad, pod, ob)Npr. *Muha je nad mizo. Muca je pod mizo.*  *Puščica je na mizi. Vzamemo jo z mize.* *Copat je v predalu. Polona ga vzame iz predala.* - V razredu pokažemo kje je kak predmet in od kod ga vzamemo. Učenci (pari) vadijo pravilno rabo predlogov: **na – s/z; v – iz**. Vadimo tudi vezano izgovorjavo besede s predlogom.- Sledi samostojno reševanje nalog v DZ 1 str. 24, 25.ZAKLJUČNI DEL- Preverimo rešitve - pravilna raba predlogov in vezana izgovorjava predlogov z besedami. |

**DODATNI NAPOTKI ZA UČITELJA**

\* Predlagam, da rabo predlogov S in Z ter K in H obravnavamo kdaj drugič, lahko kot samostojno učno uro ali kot del utrjevanja znanja večkrat letno. Pomagamo si lahko z zvočnim zapisom in priročnikom, kjer so natančna navodila za izpeljavo celotne učne ure (***Hej hoj. Besedila, igre in vaje za poslušanje***.)

- **Igre s predlogi – h/k** (*H krojaču in k šivilji* – poslušanje posnetka na zgoščenki)

- **Igre s predlogi – z/s** (*Kačice in brenclji* – poslušanje posnetka na zgoščenki)

\* Vaje za pravilno rabo predlogov in vezano izgovorjavo predlogov z besedami lahko izvajamo praktično pri vseh predmetih večkrat letno.

|  |
| --- |
| **Učitelj: Razred: Predmet: Ura:** |
| **Tematski sklop:** Razglednica |
| **Učna enota:** Lep pozdrav |
| **Cilji** Učenci:- tiho (in glasno) berejo in razčlenjujejo krajša besedila na razglednici;- povedo, kdo je sporočevalec in kdo naslovnik;- povedo, kaj želi sporočevalec od naslovnika oz. čemu mu pošilja to besedilo;- v besedilu poiščejo nagovor, podpis, datum;- v besedilu poiščejo napake in jih popravijo;- vzdržujejo čitljivost in estetskost lastne pisave;\* *napišejo in odpošljejo razglednico.* |
| **Metode:** - pogovor, poslušanje, razlaga, demonstracija, branje, pisanje, delo z besedilom, opazovanje |
| **Oblike:** frontalna, individualna, delo v parih, skupinska |
| **Učna sredstva in pripomočki:** Hej hoj 4, DZ str. 28, 29, U str. 18 |
| **Predvideno število ur:** 1 ura |
| **POTEK DELA**UVODNI DEL- Učenci prinesejo od doma razglednice. Skupine opazujejo, kakšne so in kako so napisane. Primerjajo, kje in kako je napisan naslov tistega, ki mu je razglednica namenjena ter kje in kako je napisano sporočilo. Določijo sporočevalca in naslovnika, poiščejo nagovor, od kod je razglednica prišla in kdaj. O ugotovitvah poročajo.GLAVNI DEL- Skupine si ogledajo pravilno napisano razglednico v U str. 18. Primerjajo jo z njihovimi razglednicami. Ugotavljajo, katera od njih je pravilno napisana in katera ni.- Skupine poročajo o ugotovitvah.- Ko učenci ponovijo, kar že znajo iz prvega triletja ter s pomočjo učbenika, kjer je primer pravilno napisane razglednice, sledi samostojno delo.- Učenci rešujejo naloge v DZ 1 str. 28, 29.ZAKLJUČNI DEL- Ponovimo bistvene ugotovitve ter določimo, ali so razglednice uradne ali neuradne in kako to vemo. (Razlike: vikanje/tikanje, knjižni/neknjižni jezik, izbira nagovora, pozdrava. |

**DODATNI NAPOTKI ZA UČITELJA**

\* Pravilno pisanje razglednice lahko vadimo, kadar smo na šolskem izletu, na letovanju ipd.

\* Učence spodbudimo, da pišejo razglednico sošolcem, kadar so na kakem družinskem izletu. V razredu si v ta namen uredimo kotiček s sporočili (razglednice, pisma, obvestila).

|  |
| --- |
| **Učitelj: Razred: Predmet: Ura:** |
| **Tematski sklop:** Opravičilo |
| **Učna enota:** Oh, oprostite |
| **Cilji** Učenci:- uprizorijo različne situacije, v katerih se komu opravičujemo;- presojajo ustrezno in vljudno pogovarjanje, - berejo in tvorijo neuradna opravičila;- berejo uradno opravičilo in v njem podčrtajo naslov, nagovor, podpis, datum. |
| **Metode:** - pogovor, igra vlog, opazovanje, poslušanje, razlaga, demonstracija, branje, pisanje, delo z besedilom |
| **Oblike:** frontalna, individualna, delo v parih |
| **Učna sredstva in pripomočki:** Hej hoj 4, DZ str. 30, 31, U str. 19, 20 |
| **Predvideno število ur:** 1 ura |
| **POTEK DELA**UVODNI DEL- Učenci si v parih ogledajo sličice (U str. 19), ki prikazujejo različna opravičila. Pojasnijo, kaj se je zgodilo, kdo se je komu opravičil in kako. Presodijo, katere osebe so bile vljudne.GLAVNI DEL- Učenci izberejo različne situacije (1. nal. v DZ 1 str. 30), v katerih se morajo opravičiti. Najprej vadijo opravičevanje v parih, nato pa to prikažejo sošolcem. - Vsako prikazano situacijo analizirajmo: kako sta se osebi obnašali druga do druge, ali je bilo opravičevanje vljudno, ali sta govorili knjižno ipd.- Opravičila lahko tudi napišemo. Preberemo pisno opravičilo, ki je v DZ 1 str. 30 in ga razčlenimo s pomočjo zapisanih vprašanj. - Učenci poskušajo sami napisati opravičilo (5. nal. v DZ 1 str. 31). ZAKLJUČNI DEL- Nekaj opravičil preberemo in se o njih pogovorimo. |

**DODATNI NAPOTKI ZA UČITELJA**

\* Učenci lahko preberejo tudi opravičilo napisano v U str. 20 ter ga obravnavajo.

\* Učence skozi vse leto navajamo, da se ob vsaki situaciji nepravilnega obnašanja do sošolcev ali odraslih vljudno opravičijo.